כריש שונית אפור

כריש שונית אפור או כָּרִישׁ שְׁחֹר-זָנָב (שם מדעי: Carcharhinus amblyrhynchos) הוא מין של כריש החי בשוניות אלמוגים ברחבי הימים הטרופיים. כריש זה ביישן יחסית ואינו נוטה לתקוף אנשים, אך עלול לנשוך כתוצאה מטירוף אכילה.

מאפיינים 
הוא מצוי בעיקר בימים הטרופיים שבאוקיינוס ההודי (כולל בים סוף) ובאוקיינוס השקט. לכריש זה חוטם רחב, עיניים גדולות, סנפיר הגב שלו גדול יחסית ושחור בקצוות ושוליים רחבים. אורכו הממוצע 1.3 מטרים, אך נתפסו מינים באורך של 2.6 מטרים. עם זאת משקלם קטן יחסית, עד 33.7 קילוגרם.

הכריש יוצא לצוד בעיקר בלילה והוא ניזון מדגי שונית, דיונונים, סרטנים, יונקים ימיים ואף מכרישים אחרים.

בשל ציד מופרז מוגדר מצב השימור של הכריש כסכנת הכחדה.

קישורים חיצוניים

 כרישים חייבים לנוע מיום היוולדם ועד מותם. אז מתי ואיך הם נחים? מחקר על כרישי שונית אפורים, הארץ, 27 ביוני 2021.

הערות שוליים 

טקסונים שתוארו בידי פיטר בליקר
כרישיים
דגי האוקיינוס השקט
בעלי חיים שתוארו ב-1856